Han arbeidet som forsker ved Norsk utenrikspolitisk institutt 1965–1968. Fra 1969 var han utenriksmedarbeider i NRK og ble i 1978 NRKs første Afrika-korrespondent stasjonert i Nairobi. Han var informasjonssjef i NORAD i årene 1982–1992 og var generalsekretær i Norsk Folkehjelp fra 1995 til han gikk av med pensjon i 2001. Han var deretter blant annet rådgiver for arbeidet med fred og demokratiutvikling i Sør-Sudan, leder for Forum for utvikling og miljø og styremedlem i Attac Norge og Inter Press Service.